Wayah musim raya durian, buah ini kawa mahasilakan balimpuar, utamanya di sentra-sentra produksinya di daerah. Sacara tradisional, daging buah nang balabihan ini kawa diawitakan lawan mamasaknya campur gula jadi ngarannya dodol durian (biasa disambat lampuk), atawa manjaruknya jadi tampuyak. Imbah itu, tampuyak nang rasanya masam ini kawa jadi bahan masakan kaya sambal tampuyak, atawa gasan campuran mamasaki iwak.